CELEX: 
Language: mt
Date: 2020-05-08 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) 2018/1999 tal-Parlament Ewropew u tal-Kunsill fir-rigward tal-valuri għall-potenzjali ta’ tisħin globali u l-linji gwida tal-inventarju u fir-rigward tas-sistema tal-inventarju tal-Unjoni u li jħassar ir-Regolament ta’ Delega tal-Kummissjoni (UE) Nru 666/2014

IL-KUMMISSJONI
                                EWROPEA

                                                         Brussell, 8.5.2020
                                                         C(2020) 2841 final

                  REGOLAMENT DELEGAT TAL-KUMMISSJONI (UE) .../...

                                             ta’ 8.5.2020

     li jissupplimenta r-Regolament (UE) 2018/1999 tal-Parlament Ewropew u tal-Kunsill fir-
       rigward tal-valuri għall-potenzjali ta’ tisħin globali u l-linji gwida tal-inventarju u fir-
       rigward tas-sistema tal-inventarju tal-Unjoni u li jħassar ir-Regolament ta’ Delega tal-
                                  Kummissjoni (UE) Nru 666/2014

                                     (Test b’rilevanza għaż-ŻEE)

MT                                                                                                    MT
 ---pagebreak---                                MEMORANDUM TA’ SPJEGAZZJONI

     1.       KUNTEST TAL-ATT DELEGAT
     F’konformità mar-Regolament (UE) 2018/1999 tal-Parlament Ewropew u tal-Kunsill tal-11
     ta’ Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li
     jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u
     tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE,
     2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill
     2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament
     Ewropew u tal-Kunsill, iridu jiġu stabbiliti r-regoli għas-sistema tal-inventarju tal-Unjoni.
     Barra minn hekk, jeħtieġ li jiġu speċifikati l-linji gwida tal-inventarju, li huma importanti
     għar-rapportar mill-Istati Membri tal-inventarju ta’ gassijiet serra kif meħtieġ mil-
     leġiżlazzjoni rilevanti tal-UE kif ukoll mid-deċiżjonijiet tal-korpi rilevanti tal-Konvenzjoni
     Qafas tan-Nazzjonijiet Uniti dwar it-Tibdil fil-Klima u mill-Ftehim ta’ Pariġi.
     Minbarra s-sistema tal-inventarju tal-Unjoni u l-linji gwida tal-inventarju, iridu jiġu adottati
     valuri ġodda għall-potenzjali ta’ tisħin globali ta’ gassijiet serra, peress li dawn huma kruċjali
     għar-rapportar mill-Istati Membri tal-inventarju ta’ gassijiet serra fid-dawl tal-konformità
     tagħhom mal-miri tal-emissjoni ta’ gassijiet serra stabbiliti fil-leġiżlazzjoni tal-UE u fil-
     Ftehim ta’ Pariġi. Il-valuri għall-potenzjali ta’ tisħin globali proposti fl-Anness I tar-
     Regolament Delegat inkwistjoni huma bbażati fuq il-Ħames Rapport ta’ Valutazzjoni tal-
     Grupp Intergovernattiv ta’ Esperti dwar it-Tibdil fil-Klima, f’konformità mal-aħħar data
     xjentifika disponibbli. Il-lista ta’ gassijiet mogħtija fl-Anness I tikkorrispondi mal-lista ta’
     gassijiet iddefiniti bħala gassijiet serra stabbilita fil-Parti 2 tal-Anness V tar-Regolament (UE)
     2018/1999.
     Filwaqt li jirrikonoxxu l-vantaġġi tal-istabbiliment ta’ metrika komuni, fl-2018 il-Partijiet
     għall-Ftehim ta’ Pariġi ddeċidew li kull Parti għandha tuża l-potenzjal ta’ tisħin globali fi
     żmien 100 sena mill-Ħames Rapport ta’ Valutazzjoni tal-IPCC biex tirrapporta l-emissjonijiet
     u l-assorbimenti aggregati fl-inventarju nazzjonali ta’ gassijiet serra tagħha. Ir-Regolament
     Delegat jallinja l-linji gwida tal-inventarju tal-UE ma’ dawn ir-rekwiżiti, filwaqt li jżomm ir-
     rapportar separat ta’ kull gass serra, u b’hekk jippermetti lill-UE u lill-Istati Membri biex
     jiżviluppaw politiki mmirati lejn gassijiet speċifiċi kif xieraq. Kemm fil-livell tal-UE kif ukoll
     f’dak tal-UNFCCC, il-metrika komuni qiegħda tiġi eżaminata mill-ġdid b’mod regolari, biex
     tkun f’konformità mar-rapporti ta’ valutazzjoni tal-IPCC tal-ġejjieni.

     2.       KONSULTAZZJONIJIET QABEL L-ADOZZJONI TAL-ATT
     F’konformità mal-paragrafu 4 tal-Fehim Komuni dwar l-Atti Delegati mehmuż mal-Ftehim
     Interistituzzjonali dwar it-Tfassil Aħjar tal-Liġijiet bejn il-Parlament Ewropew, il-Kunsill u l-
     Kummissjoni Ewropea1, twettqu konsultazzjonijiet xierqa hu u jitħejja dan ir-Regolament
     Delegat. Fil-laqgħat li saru fis-6 ta’ Mejju u fit-3 ta’ Lulju 2019, ġew ikkonsultati l-esperti fil-
     grupp ta’ ħidma tal-Inventarju ta’ Gassijiet Serra fi ħdan il-Grupp ta’ Esperti tal-Kummissjoni
     dwar it-Tibdil fil-Klima, li f’Novembru tal-2019 u fi Frar tal-2020 bagħtu l-kummenti
     tagħhom bil-miktub dwar l-abbozz finali tar-Regolament Delegat. Id-dokumenti rilevanti għal
     dawn il-laqgħat intbagħtu lill-Parlament Ewropew u lill-Kunsill fl-istess waqt, kif previst fil-
     Fehim Komuni dwar l-Atti Delegati. L-osservazzjonijiet tal-grupp ta’ esperti tqiesu fit-tħejjija
     tar-Regolament Delegat.
     1
            Il-Ftehim Interistituzzjonali Bejn il-Parlament Ewropew, il-Kunsill tal-Unjoni Ewropea u l-
            Kummissjoni Ewropea tat-13 ta’ April 2016 dwar it-Tfassil Aħjar tal-Liġijiet (ĠU L 123, 12.5.2016,
            p. 1).

MT                                                      1                                                        MT
 ---pagebreak---      L-abbozz tar-Regolament Delegat ġie ppubblikat fuq il-portal tat-Tfassil Aħjar tal-Liġijiet
     għal perjodu ta’ erba’ ġimgħat li matulu setgħu jiġu ppreżentati r-reazzjonijiet, mill-4 ta’
     Marzu sat-2 ta’ April 2020. Matul dan il-perjodu, tliet ċittadini u għaxar organizzazzjonijiet u
     negozji taw ir-reazzjonijiet tagħhom. Il-biċċa l-kbira tar-reazzjonijiet kellhom x’jaqsmu mal-
     potenzjal ta’ tisħin globali: diversi partijiet ikkonċernati talbu għal rapportar parallel tal-
     emissjonijiet tal-metan bl-użu tal-potenzjali ta’ tisħin globali fi żmien 20 sena; parti
     kkonċernata esprimiet dubji dwar l-għażla tal-potenzjali ta’ tisħin globali fi żmien 100 sena li
     jinkludi l-feedback bejn il-klima u l-karbonju għas-CO2 biss. Kien hemm ukoll suġġerimenti
     biex fl-Anness I jiżdied gass li la huwa rikonoxxut bħala gass serra skont ir-Regolament (UE)
     2018/1999 u lanqas ma huwa elenkat fil-Ħames Rapport ta’ Valutazzjoni. Parti kkonċernata
     talbet biex jiġu eżaminati mill-ġdid ir-regoli tal-inventarju tal-UNFCCC fid-dawl tal-Ġbir u l-
     Użu tad-Diossidu tal-Karbonju.

     3.       ELEMENTI ĠURIDIĊI TAL-ATT DELEGAT
     L-Artikolu 26(6)(b) tar-Regolament (UE) 2018/1999 jagħti s-setgħa lill-Kummissjoni tadotta
     atti delegati biex tissupplimenta r-Regolament billi tadotta valuri għall-potenzjali ta’ tisħin
     globali u tispeċifika l-linji gwida tal-inventarju. L-Artikolu 37(7) jagħti s-setgħa lill-
     Kummissjoni tadotta atti delegati sabiex tissupplimentah billi tistabbilixxi regoli dwar ir-
     rekwiżiti għall-istabbiliment, it-tħaddim u l-funzjonament tas-sistema tal-inventarju tal-
     Unjoni.
     L-att delegat inkwistjoni jissostitwixxi r-Regolament ta’ Delega attwali tal-Kummissjoni (UE)
     Nru 666/2014 li jistabbilixxi rekwiżiti sostantivi għal sistema tal-inventarju tal-Unjoni filwaqt
     li jitqiesu l-bidliet fil-potenzjali ta’ riskaldament globali u ta’ gwidi ta’ inventarju li sar ftehim
     dwarhom f’livell internazzjonali skont ir-Regolament (UE) Nru 525/2013 tal-Parlament
     Ewropew u tal-Kunsill mill-1 ta’ Jannar 2021.

MT                                                     2                                                      MT
 ---pagebreak---                      REGOLAMENT DELEGAT TAL-KUMMISSJONI (UE) .../...

                                                    ta’ 8.5.2020

     li jissupplimenta r-Regolament (UE) 2018/1999 tal-Parlament Ewropew u tal-Kunsill fir-
       rigward tal-valuri għall-potenzjali ta’ tisħin globali u l-linji gwida tal-inventarju u fir-
       rigward tas-sistema tal-inventarju tal-Unjoni u li jħassar ir-Regolament ta’ Delega tal-
                                  Kummissjoni (UE) Nru 666/2014

                                           (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) 2018/1999 tal-Parlament Ewropew u tal-Kunsill tal-
     11 ta’ Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li
     jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u
     tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE,
     2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill
     2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament
     Ewropew u tal-Kunsill2, u b’mod partikolari l-Artikolu 26(6)(b) u l-Artikolu 37(7) tiegħu,
     Billi:
     (1)      Il-mekkaniżmu għall-monitoraġġ u għar-rapportar tal-emissjonijiet ta’ gassijiet serra
              kif stabbilit fir-Regolament (UE) Nru 525/2013 tal-Parlament Ewropew u tal-Kunsill3
              jistabbilixxi r-regoli għall-monitoraġġ u għar-rapportar ta’ emissjonijiet ta’ gassijiet
              serra fil-kuntest tal-politika dwar il-klima. Id-dispożizzjonijiet ta’ dak il-mekkaniżmu
              huma integrati bis-sħiħ fir-Regolament (UE) 2018/1999, li jħassar ir-Regolament (UE)
              Nru 525/2013 mill-1 ta’ Jannar 2021. Fi ħdan dak il-mekkaniżmu, jeħtieġ li jiġu
              adottati valuri għall-potenzjali tat-tisħin globali u li jiġu speċifikati l-linji gwida tal-
              inventarju.
     (2)      Rigward il-potenzjali ta’ tisħin globali, l-ewwel laqgħa tal-Konferenza tal-Partijiet
              għall-Konvenzjoni Qafas tan-Nazzjonijiet Uniti dwar it-Tibdil fil-Klima (l-UNFCCC)
              li serviet bħala l-laqgħa tal-Partijiet għall-Ftehim ta’ Pariġi dwar it-tibdil fil-klima tal-
              2015 wara l-wieħed u għoxrin Konferenza tal-Partijiet għall-UNFCCC (“il-Ftehim ta’
              Pariġi”) stabbiliet metrika komuni għat-traduzzjoni ta’ gassijiet serra fl-ekwivalenti
              tas-CO2 għall-finijiet tar-rapportar tal-inventarji ta’ gassijiet serra. Dik il-metrika
              komuni tissejjes fuq il-valuri għall-potenzjal ta’ tisħin globali stabbiliti fil-Ħames
              Rapport ta’ Valutazzjoni4 tal-Grupp Intergovernattiv ta’ Esperti dwar it-Tibdil fil-

     2
              ĠU L 328, 21.12.2018, p. 1.
     3
              Ir-Regolament (UE) Nru 525/2013 tal-Parlament Ewropew u tal-Kunsill tal-21 ta’ Mejju 2013 dwar
              mekkaniżmu għall-monitoraġġ u r-rapportar ta’ emissjonijiet ta’ gassijiet serra u għar-rapportar ta’
              informazzjoni oħra relatata mat-tibdil fil-klima fil-livelli nazzjonali u tal-Unjoni u li jħassar id-
              Deċiżjoni Nru 280/2004/KE (ĠU L 165, 18.6.2013, p. 13).
     4
              Il-kolonna “GWP 100-year” fit-Tabella 8.A.1 tal-Appendiċi 8.A tar-rapport imsejjaħ “Climate Change
              2013: The Physical Science Basis. Contribution of Working Group I to the Fifth Assessment Report of
              the     Intergovernmental   Panel     on    Climate      Change”,     p.   731;    disponibbli    fuq
              https://www.ipcc.ch/assessment-report/ar5/.

MT                                                         3                                                          MT
 ---pagebreak---            Klima (l-IPCC). Jenħtieġ li l-valuri għall-potenzjali ta’ tisħin globali jqisu dik il-
           metrika komuni.
     (3)   Jenħtieġ li l-linji gwida tal-inventarju ta’ gassijiet serra jiġu speċifikati f’konformità
           mal-iżviluppi internazzjonali. Minbarra l-Linji Gwida għall-Inventarji Nazzjonali ta’
           Gassijiet Serra tal-2006 tal-IPCC, l-Istati Membri u l-Kummissjoni jenħtieġ iqisu l-
           modalitajiet, il-proċeduri u l-linji gwida għall-qafas ta’ trasparenza għall-azzjoni u
           għall-appoġġ imsemmija fl-Artikolu 13 tal-Ftehim ta’ Pariġi stabbilit fl-Anness tad-
           Deċiżjoni 18/CMA.1 tal-Konferenza tal-Partijiet għall-UNFCCC li sservi bħala l-
           laqgħa tal-Partijiet għall-Ftehim ta’ Pariġi (“id-Deċiżjoni 18/CMA.1”). Barra minn
           hekk, l-Istati Membri huma mħeġġa jużaw is-Suppliment tal-2013 għal-Linji Gwida
           għall-Inventarji Nazzjonali ta’ Gassijiet Serra tal-2006 tal-IPCC: Artijiet mistagħdra.
     (4)   Sabiex tiġi żgurata l-kwalità tal-inventarju tal-Unjoni, jenħtieġ li jiġu stabbiliti aktar
           objettivi tal-programm tal-Unjoni ta’ assigurazzjoni tal-kwalità u ta’ kontroll tal-
           kwalità.
     (5)   Sabiex jiġi żgurat li l-inventarju tal-Unjoni jiġi kkompletat skont id-Deċiżjoni
           18/CMA.1, jeħtieġ li jiġu stabbiliti l-metodoloġiji u d-data li għandhom jintużaw mill-
           Kummissjoni meta tħejji l-istimi għad-data nieqsa minn inventarju ta’ Stat Membru
           skont l-Artikolu 37(5) tar-Regolament (UE) 2018/1999.
     (6)   Sabiex jiġu żgurati l-puntwalità, it-trasparenza, l-akkuratezza, il-konsistenza, il-
           komparabilità u l-kompletezza tal-inventarju tal-Unjoni, jeħtieġ li jiġi speċifikat il-
           kontenut tal-kontrolli inizjali mwettqa fuq id-data tal-inventarju ta’ gassijiet serra
           imressqa mill-Istati Membri. Jenħtieġ li l-valutazzjoni tal-akkuratezza bħala parti mill-
           kontrolli inizjali tiżgura li l-Istati Membri ma jissopravalutawx jew ma
           jissottovalutawx sistematikament l-emissjonijiet u l-assorbimenti reali b’rabta mal-
           kategoriji ewlenin tal-Unjoni. Barra minn hekk, billi r-rapportar tal-emissjonijiet ta’
           gassijiet serra mis-sorsi u l-assorbimenti mill-bjar mis-settur tal-użu tal-art, tat-tibdil
           fl-użu tal-art u tal-forestrija (il-LULUCF) huwa parti integrali tar-rapportar tal-
           inventarju ta’ gassijiet serra u minħabba l-inklużjoni tas-settur tal-LULUCF fil-mira
           tal-klima tal-2030, jenħtieġ li l-kontrolli inizjali fis-settur tal-LULUCF jiġu allinjati
           ma’ dawk imwettqa fis-setturi l-oħra. Fis-settur tal-LULUCF, id-data dwar l-attività
           rrapportata dwar l-użu tal-art u t-tibdil fl-użu tal-art tista’ titqabbel mal-informazzjoni
           miksuba mill-programmi u mill-istħarriġ tal-Unjoni u tal-Istati Membri, bħal
           Copernicus u LUCAS.
     (7)   L-istimi biex tiġi kkompletata d-data nieqsa tal-inventarju nazzjonali biex jiġi
           kkompilat l-inventarju tal-Unjoni jitħejjew f’konformità mal-linji gwida tal-inventarju
           ta’ gassijiet serra. Dawk l-istimi ma jistgħux jiġu ddeterminati mingħajr ma jiġu
           applikati l-valuri għall-potenzjal ta’ tisħin globali ta’ gassijiet serra. Peress li r-regoli
           dwar il-potenzjali ta’ tisħin globali, il-linji gwida tal-inventarju u s-sistema tal-
           inventarju tal-Unjoni huma marbutin b’mod sostantiv, jixraq li dawn jiġu inklużi
           f’Regolament Delegat wieħed.
     (8)   Sabiex tiġi żgurata l-konsistenza mad-data tal-applikazzjoni tad-dispożizzjonijiet
           rilevanti tar-Regolament (UE) 2018/1999, jenħtieġ li dan ir-Regolament japplika mill-
           1 ta’ Jannar 2021.
     (9)   F’konformità mal-Artikoli 57 u 58 tar-Regolament (UE) 2018/1999, ir-Regolament
           (UE) Nru 525/2013 jitħassar b’effett mill-1 ta’ Jannar 2021, bl-eċċezzjoni tal-Artikolu
           7 ta’ dak ir-Regolament, li għandu japplika għar-rapporti li jkun fihom data mis-snin
           2018, 2019 u 2020. Għaldaqstant, jenħtieġ li r-Regolament ta’ Delega (UE) Nru

MT                                                  4                                                      MT
 ---pagebreak---             666/2014 jitħassar mill-1 ta’ Jannar 2021. Madankollu, jenħtieġ li l-Artikoli 6 u 7
            tiegħu jissoktaw ikollhom effett għar-rapporti li jkun fihom id-data meħtieġa għas-
            snin 2019 u 2020,
     ADOTTAT DAN IR-REGOLAMENT:

                                                Artikolu 1
                                        Kamp ta’ applikazzjoni
     Dan ir-Regolament japplika għar-rapporti mressqa mill-Istati Membri li jinkludu d-data
     meħtieġa mis-sena 2021 ’l quddiem.

                                                Artikolu 2
                                       Potenzjali ta’ tisħin globali
     L-Istati Membri u l-Kummissjoni għandhom jużaw il-potenzjali ta’ tisħin globali elenkati fl-
     Anness I ta’ dan ir-Regolament bl-għan li tiġi stabbilita u rrapportata d-data tal-inventarji ta’
     gassijiet serra skont il-paragrafi 3, 4 u 5 tal-Artikolu 26 tar-Regolament (UE) 2018/1999.

                                                Artikolu 3
                             Linji gwida tal-Inventarju ta’ Gassijiet Serra
      L-Istati Membri u l-Kummissjoni għandhom jistabbilixxu l-inventarji ta’ gassijiet serra
      msemmija fil-paragrafi 3, 4 u 5 tal-Artikolu 26 tar-Regolament (UE) 2018/1999,
      f’konformità ma’:
              (a)   il-Linji Gwida tal-Grupp Intergovernattiv ta’ Esperti dwar it-Tibdil fil-Klima
                    (l-IPCC) tal-2006 għall-Inventarji Nazzjonali ta’ Gassijiet Serra;
              (b)   il-modalitajiet, il-proċeduri u l-linji gwida għall-qafas ta’ trasparenza għall-
                    azzjoni u għall-appoġġ imsemmija fl-Artikolu 13 tal-Ftehim ta’ Pariġi stabbiliti
                    fl-Anness tad-Deċiżjoni 18/CMA.1 tal-Konferenza tal-Partijiet li sservi bħala l-
                    laqgħa tal-Partijiet għall-Ftehim ta’ Pariġi (“id-Deċiżjoni 18/CMA.1”).

                                                Artikolu 4
          Objettivi tal-programm ta’ assigurazzjoni tal-kwalità u ta’ kontroll tal-kwalità
     1.       Il-Kummissjoni għandha tiġġestixxi, iżżomm u tfittex li kontinwament ittejjeb is-
              sistema tal-inventarju tal-Unjoni ta’ gassijiet serra abbażi tal-objettivi li ġejjin tal-
              programm ta’ assigurazzjoni tal-kwalità u ta’ kontroll tal-kwalità li:
              (a)   l-inventarju tal-Unjoni ta’ gassijiet serra jkun komplut billi, fejn ikun rilevanti,
                    tiġi applikata l-proċedura stabbilita fl-Artikolu 37(5) tar-Regolament (UE)
                    2018/1999, b’konsultazzjoni mal-Istat Membru kkonċernat;
              (b)   is-sistema tal-inventarju tal-Unjoni ta’ gassijiet serra tipprovdi kemm
                    aggregazzjoni trasparenti tal-emissjonijiet ta’ gassijiet serra tal-Istati Membri
                    mis-sorsi u l-assorbimenti mill-bjar kif ukoll ħarsa ġenerali tad-deskrizzjonijiet
                    metodoloġiċi għall-kategoriji ewlenin tal-Unjoni, u tirrifletti b’mod trasparenti
                    l-kontribut tal-emissjonijiet tal-Istati Membri mis-sorsi u l-assorbimenti mill-
                    bjar għall-inventarju tal-Unjoni ta’ gassijiet serra;

MT                                                   5                                                     MT
 ---pagebreak---            (c)    l-ammont totali tal-emissjonijiet ta’ gassijiet serra fl-Unjoni mis-sorsi u l-
                  assorbimenti mill-bjar għal sena ta’ rapportar huwa daqs is-somma tal-
                  emissjonijiet ta’ gassijiet serra tal-Istati Membri mis-sorsi u l-assorbimenti
                  mill-bjar kif irrapportat skont il-paragrafi 3, 4 u 5 tal-Artikolu 26 tar-
                  Regolament (UE) 2018/1999 għal dik l-istess sena;
           (d)    l-inventarju tal-Unjoni ta’ gassijiet serra jinkludi serje kronoloġika konsistenti
                  ta’ emissjonijiet mis-sorsi u l-assorbimenti mill-bjar għas-snin kollha
                  rrapportati.
     2.    Il-Kummissjoni u l-Istati Membri għandhom iżidu, fejn possibbli, il-komparabilità
           tal-inventarji nazzjonali ta’ gassijiet serra billi jfittxu sinerġija tal-metodi, tad-data
           dwar l-attività, tal-ispjegi u tal-allokazzjoni tal-emissjonijiet mis-sorsi u l-
           assorbimenti mill-bjar mill-Istati Membri, fejn xieraq.
     3.    L-objettivi tal-programm ta’ assigurazzjoni tal-kwalità u ta’ kontroll tal-kwalità tal-
           inventarju tal-Unjoni għandhom jikkumplimentaw l-objettivi tal-programmi ta’
           assigurazzjoni tal-kwalità u ta’ kontroll tal-kwalità implimentati mill-Istati Membri.
     4.    L-Istati Membri għandhom jiżguraw il-kwalità tad-data dwar l-attività, tal-fatturi ta’
           emissjoni u ta’ parametri oħra li jintużaw għall-inventarju nazzjonali tagħhom ta’
           gassijiet serra.

                                                Artikolu 5
                                             Mili tal-lakuni
     1.    L-istimi tal-Kummissjoni biex tkun kompluta d-data tal-inventarju mressqa minn
           Stat Membru kif imsemmija fl-Artikolu 37(5) tar-Regolament (UE) 2018/1999
           għandhom jissejsu fuq il-metodoloġiji u fuq id-data li ġejjin:
           (a)    meta fis-sena ta’ rapportar preċedenti, Stat Membru jkun ressaq serje
                  kronoloġika konsistenti ta’ stimi għall-kategorija tas-sorsi rilevanti u:
                  (i) dak l-Istat Membru jkun ressaq inventarju approssimat ta’ gassijiet serra
                  għas-sena X – 1 skont l-Artikolu 26(2) tar-Regolament (UE) 2018/1999 li
                  jinkludi l-istima nieqsa, skont id-data minn dak l-inventarju approssimat ta’
                  gassijiet serra;
                  (ii) dak l-Istat Membru ma jkunx ressaq inventarju approssimat ta’ gassijiet
                  serra għas-sena X – 1 skont l-Artikolu 26(2) tar-Regolament (UE) 2018/1999,
                  iżda l-Unjoni tkun stmat emissjonijiet approssimati ta’ gassijiet serra għas-sena
                  X – 1 għal dak l-Istat Membru f’konformità mal-Artikolu 26(2) tar-Regolament
                  (UE) 2018/1999, skont id-data minn dak l-inventarju approssimat tal-Unjoni
                  ta’ gassijiet serra;
                  (iii) l-użu tad-data mill-inventarju approssimat ta’ gassijiet serra tal-Istat
                  Membru ma jkunx possibbli jew jista’ jwassal għal stima xejn akkurata, għall-
                  istimi nieqsa fis-settur tal-enerġija, skont id-data statistika dwar l-enerġija
                  miksuba f’konformità mar-Regolament (KE) Nru 1099/2008 tal-Parlament
                  Ewropew u tal-Kunsill5;
                  (iv) l-użu tad-data mill-inventarju approssimat ta’ gassijiet serra ma jkunx
                  possibbli jew jista’ jwassal għal stima tassew mhux akkurata, għall-istimi

     5
          Ir-Regolament (KE) Nru 1099/2008 tal-Parlament Ewropew u tal-Kunsill tal-22 ta’ Ottubru 2008 dwar
          l-istatistika dwar l-enerġija (ĠU L 304, 14.11.2008, p. 1).

MT                                                   6                                                        MT
 ---pagebreak---                    nieqsa fis-setturi li mhumiex tal-enerġija, dwar metodoloġiji ta’ stima
                   konsistenti mal-parir tekniku dwar il-mili tal-lakuni fit-Taqsima 2.2.3 tal-Linji
                   Gwida għall-Inventarji Nazzjonali ta’ Gassijiet Serra tal-2006 tal-IPCC (Vol.
                   1) bl-użu, fejn xieraq, tal-istatistika Ewropea;
             (b)   meta stima ta’ emissjoni mis-sors jew l-assorbiment mill-bjar għall-kategorija
                   rilevanti tkun ġiet soġġetta għal korrezzjonijiet tekniċi f’konformità mal-
                   Artikolu 38(2)(d) tar-Regolament (UE) 2018/1999 fl-aħħar eżami mill-ġdid
                   qabel it-tressiq u l-Istat Membru kkonċernat ma jkunx ressaq stima riveduta,
                   skont il-metodu użat mit-tim ta’ esperti tekniċi għall-eżami mill-ġdid għall-
                   kalkolu tal-korrezzjoni teknika;
             (c)   meta ma tkunx disponibbli serje kronoloġika konsistenti ta’ stimi rapportati
                   għall-kategorija tas-sorsi rilevanti, dwar il-metodoloġiji tal-istima konsistenti
                   mal-parir tekniku dwar il-mili tal-lakuni li hemm fit-Taqsima 2.2.3 tal-Linji
                   Gwida għall-Inventarji Nazzjonali ta’ Gassijiet Serra tal-2006 tal-IPCC (Vol.
                   1).
     2.      Il-Kummissjoni għandha tħejji l-istimi msemmija fil-paragrafu 1 sal-31 ta’ Marzu
             tas-sena ta’ rapportar, f’konsultazzjoni u f’kooperazzjoni mill-qrib mal-Istat Membru
             kkonċernat.
     3.      L-Istat Membru kkonċernat għandu juża l-istimi msemmija fil-paragrafu 1 għat-
             tressiq tiegħu tal-inventarji nazzjonali lis-Segretarjat tal-UNFCCC skont l-Artikolu
             26(4) tar-Regolament (UE) 2018/1999.

                                               Artikolu 6
                                           Kontrolli inizjali
     Il-kontrolli inizjali mwettqa mill-Kummissjoni skont l-Artikolu 37(4) tar-Regolament (UE)
     2018/1999 jistgħu jinkludu:
     (a)     valutazzjoni dwar jekk il-kategoriji kollha meħtieġa skont il-modalitajiet, il-
             proċeduri u l-linji gwida għall-qafas ta’ trasparenza għall-azzjoni u għall-appoġġ
             imsemmija fl-Artikolu 13 tal-Ftehim ta’ Pariġi stabbiliti fl-Anness tad-Deċiżjoni
             18/CMA.1 u għall-gassijiet serra kollha msemmija fl-Anness V tar-Regolament (UE)
             2018/1999 humiex irrapportati mill-Istat Membru;
     (b)     valutazzjoni dwar jekk is-serje kronoloġika tad-data tal-emissjonijiet mis-sorsi u l-
             assorbimenti mill-bjar hijiex konsistenti;
     (c)     valutazzjoni dwar jekk il-fatturi tal-emissjoni implikati fl-Istati Membri humiex
             komparabbli meta jitqiesu l-fatturi prestabbiliti tal-emissjonijiet tal-IPCC għal
             ċirkostanzi nazzjonali differenti;
     (d)     valutazzjoni tal-użu tal-ispjegi “Mhux Stmati” fejn il-metodoloġiji tal-Grad 1 tal-
             IPCC jeżistu u fejn l-użu tal-ispjegi mhuwiex ġustifikat f’konformità mal-punt 32 tal-
             Anness tad-Deċiżjoni 18/CMA.1;
     (e)     analiżi tal-kalkoli mill-ġdid imwettqa għat-tressiq tal-inventarju ta’ gassijiet serra,
             inkluż jekk il-kalkoli mill-ġdid humiex ibbażati fuq bidliet metodoloġiċi;
     (f)     tqabbil tal-emissjonijiet ta’ gassijiet serra verifikati rrapportati skont l-iskambju ta’
             kwoti tal-emissjonijiet tal-Unjoni Ewropea mal-emissjonijiet ta’ gassijiet serra
             rrapportati skont l-Artikolu 26(3) tar-Regolament (UE) 2018/1999;

MT                                                  7                                                    MT
 ---pagebreak---      (g)     tqabbil tar-riżultati tal-approċċ ta’ referenza tal-Eurostat mal-approċċ ta’ referenza
             tal-Istati Membri;
     (h)     tqabbil tar-riżultati tal-approċċ settorjali tal-Eurostat mal-approċċ settorjali tal-Istati
             Membri;
     (i)     valutazzjoni dwar jekk l-Istat Membru implimentax kwistjonijiet minn kontrolli
             inizjali u eżamijiet mill-ġdid preċedenti tal-Unjoni kif ukoll rakkomandazzjonijiet
             minn eżamijiet mill-ġdid tal-UNFCCC;
     (j)     valutazzjoni tal-akkuratezza tal-istimi tal-emissjonijiet tal-Istati Membri mis-sorsi u
             l-assorbimenti mill-bjar fir-rigward tal-kategoriji ewlenin tal-Unjoni;
     (k)     valutazzjoni tat-trasparenza u tal-kompletezza tad-deskrizzjonijiet metodoloġiċi
             rrapportati mill-Istati Membri għall-kategoriji ewlenin tal-Unjoni;
     (l)     valutazzjoni tal-monitoraġġ u tar-rapportar tal-emissjonijiet ta’ gassijiet serra mis-
             sorsi u l-assorbimenti mill-bjar fis-settur tal-użu tal-art, tat-tibdil fl-użu tal-art u tal-
             forestrija (il-LULUCF) skont il-Parti 3 tal-Anness V tar-Regolament (UE)
             2018/1999, inkluż l-assenjament tal-kategoriji ewlenin, il-metodoloġija tal-Grad
             applikata, u t-tqabbil tad-data dwar l-attività rrapportata dwar l-użu tal-art u t-tibdil
             fl-użu tal-art mal-informazzjoni miksuba mill-programmi u mill-istħarriġ tal-Unjoni
             u tal-Istati Membri.

                                                 Artikolu 7
                                                  Tħassir
     Ir-Regolament ta’ Delega (UE) Nru 666/2014 jitħassar b’effett mill-1 ta’ Jannar 2021, soġġett
     għad-dispożizzjoni tranżizzjonali stipulata fl-Artikolu 8 ta’ dan ir-Regolament.

                                                 Artikolu 8
                                      Dispożizzjoni tranżizzjonali
     B’deroga mill-Artikolu 7 ta’ dan ir-Regolament, l-Artikoli 6 u 7 tar-Regolament ta’ Delega
     (UE) Nru 666/2014 għandhom jissoktaw ikollhom effett għar-rapporti li jkun fihom id-data
     meħtieġa għas-snin 2019 u 2020.

                                                 Artikolu 9
                                     Dħul fis-seħħ u applikazzjoni
     Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
     f’Il-Ġurnal Uffiċjali tal-Unjoni Ewropea.
     Għandu japplika mill-1 ta’Jannar 2021.
     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.

MT                                                    8                                                      MT
 ---pagebreak---      Magħmul fi Brussell, 8.5.2020

                                     Għall-Kummissjoni
                                     Il-President
                                     Ursula VON DER LEYEN

MT                                    9                     MT
 ---documentbreak---                                 IL-KUMMISSJONI
                                EWROPEA

                                                            Brussell, 8.5.2020
                                                            C(2020) 2841 final

                                                            ANNEX

                                               ANNESS

                                                ta' [...]

                                Regolament Delegat tal-Kummissjoni

     li jissupplimenta r-Regolament (UE) 2018/1999 tal-Parlament Ewropew u tal-Kunsill fir-
       rigward tal-valuri għall-potenzjali ta’ tisħin globali u l-linji gwida tal-inventarju u fir-
       rigward tas-sistema tal-inventarju tal-Unjoni u li jħassar ir-Regolament ta’ Delega tal-
                                  Kummissjoni (UE) Nru 666/2014

MT                                                                                                    MT
 ---pagebreak---                                             ANNESS
                                    POTENZJALI TA’ TISĦIN GLOBALI

     Akronomu, isem komuni jew isem kimiku           Potenzjal ta’ tisħin globali

     Diossidu tal-Karbonju (CO2)                     1

     Metan (CH4)                                     28

     Ossidu nitruż (N2O)                             265

     Eżafluworur tal-kubrit (SF6)                    23 500

     Trifluworur tan-nitroġenu (NF3)                 16 100

     Idrofluworokarburi (HFCs):

     HFC-23 CHF3                                     12 400

     HFC-32 CH2F2                                    677

     HFC-41 CH3F                                     116

     HFC-125 CHF2CF3                                 3170

     HFC-134 CHF2CHF2                                1120

     HFC-134a CH2FCF3                                1300

     HFC-143 CH2FCHF2                                328

     HFC-143a CH3CF3                                 4800

     HFC-152 CH2FCH2F                                16

     HFC-152a CH3CHF2                                138

     HFC-161 CH3CH2F                                 4

     HFC-227ea CF3CHFCF3                             3350

     HFC-236cb CF3CF2CH2F                            1210

     HFC-236ea CF3CHFCHF2                            1330

     HFC-236fa CF3CH2CF3                             8060

     HFC-245fa CHF2CH2CF3                            858

     HFC-245ca CH2FCF2CHF2                           716

     HFC-365mfc CH3CF2CH2CF3                         804

MT                                             1                                    MT
 ---pagebreak---      HFC-43-10mee CF3CHFCHFCF2CF3 jew (C5H2F10) 1650

     Perfluworokarburi (PFCs):

     PFC-14, Perfluworometan, CF4                6630

     PFC-116, Perfluworoetan, C2F6               11 100

     PFC-218, Perfluworopropan, C3F8             8900

     PFC-318, Perfluworoċiklobutan, c-C4F8       9540

     Perfluworoċiklopropan c-C3F6                9200

     PFC-3-1-10, Perfluworobutan, C4F10          9200

     PFC-4-1-12, Perfluworopentan, C5F12         8550

     PFC-5-1-14, Perfluworoeżan, C6F14           7910

     PFC-9-1-18, C10F18                          7190

MT                                           2            MT